
EPISTOLA DEDICATORIA. 


Duo omnino sunt, pater carissime, de quibus Tecum agendum est, 
primum ut causas exponam, quibus impulsus Sydenhamum in disser- 
tatione inaugurali tractandum mihi proposuerim, alterum , quam ob 
rem eandem 'l'uo nomini dicandam censeam. Primum quod attinet, 
brevi abhinc tempore cum historiam medicinae cognoscere studerem, 
in medicum incidi, qui tantum adeptus est honorem, ut BRITANNICUS 
appellatus esset HiPPocRATESs: SvpENHAMUM dico, permagnum iilum 
medicum. Ego vero, dubius adhuc animi, de quo dissertationem 
inauguralem scriberem, sic Sydenhamum admiratus eoque delecta- 
tus sum, ut cupiditate flagrarem, eum propius cognoscendi atque . 
fortasse dissertationem de eo scribendi. Quo animo statim Syden- 
hamum arripui ipsum, et profecto haud exiguam percepi voluptatem 
ex egregiis ejus opusculis legendis. Quo magis tamen crevit admi- 
ratio, «qua affectus sum, eo clarius perspexi, inceptum meum de 
tanto ingenio judicandi vanum esse atque inane. "lamen erexit me 
vir doctissimus et maxime ingenuus D. ELxszn nota sua humanitate 
atque benevolentia: cujus hortatu atque auctoritate permotus, ne- 
scio quo fato meo, ad propositum peragendum enisus sum. Quum 
vero D. Jauni, viri sagacissimi et doctissimi, librum de Sydenha- 
mo scriptum in mauum accepissem, animo fere concidi. Mihi enim 
egregium opusculum legenti difficile visum est atque anceps, tanta 
auctoritate praeeunte, judicium, quod mihi de Sydenhamo statue- 
ram ipse, aperte dicere. "lamen summa tunc dissertationis parte 
jam conscripta, spes sola me tenuit, fore ut hae primitiae, quas 
in lucem editurus essem, cum clementia atque indulgentia judi- 
carentur. Lectori vero benevolo Sydenhamum solum me secutum 
esse confirmo, itaque perpaucos tantum libros commemorare pos- 
sum, quibus in opusculo scribendo usus sum. Haec sunt: 

Thomae Sydenhami opera universa medica edit. C. Gottl. Kühn, Lipsiae 
Voss. 1827. — Hanc editionem festivam, quae simul Sydenhami vitam 
continet, ego secutus sum. 

Ferdinand Jahn, Sydenham, ein Beitrag zur wissenschaftlichen Medicin, 
Eisenach Bürecke 1840. 

Heinrich Spiess, Recension über Jahn’s Sydenham, in: Heinrich Haeser's 
Archiv für die gesammte Medicin, zweiter Band, Jena Mauke 1842, 
pag. 345 — 366. 

Ludwig Hermann Friedlaender, Vorlesungen über die Geschichte der Heil- 
kunde, Leipz. Voss 1839. 

Haller, Bibliotheca medicinae practicae, Bern. et Basil. 1779. (Tom. III 
lib. X. pag. 188.) 


Memoires pour servir a Ühistoire des hommes illustres. Tom. XVI, à Paris, 
chez Briasson 1731 (pag 207 — 211). 


Tibi vero, pater dilectissime, dissertationem dedicatam volui, 
tum quod pietatis meae erga Te et gratiae, quam Tibi tantopere 
debeo, signum etsi tenue atque exiguum Tibi praebere in opta- 
tis mihi est, tum etiam, quoniam Tibi placere visum est, quod 
Sydenhamum tractarem. Narrasti enim tunc, quum Tecum meum 
communicassem consilium de hoc viro scribendi, Te puerum saepe 
in armario librorum medicorum avi beati nitidam Sydenhami ope- 
rum editionem singulari cum voluptate vidisse leviterque inspe- 
xisse. ltaque quemadmodum abayus beatus D. Henricus Curr 
sroPHORUS GERNHanD in Academia Salana anno 1721 disserta- 
tionem academicam de Experientia Medica scripsit, sic disserta- 
tionem meam inauguralem de medico agere volui, cujus experien- 
tia medica tanta fuit, ut britannici nomine Hippocratis dignus ju- 
dicaretur. "Tantam vero indulgentiam, obsecro, pater carissime, 
erga hasce studiorum primitias praebeas, quanto Te amore ex in- 
timo pectore 


colo atque veneror 


Robertus Wilibald Gernhard. 





CaPUT PRIMUM. 


Sydenhami aetas. 


Priusquam ad Sydenhamum ipsum accedimus, necesse omnino esse mihi vi- 
detur, ut id tempus, quo noster auctor vixit, brevi in conspectu ponamus, 
ex quo eum, qualis fuerit, melius intelligamus: saeculum dico decimum sex- 
tum et septimum, ex quo tempore aetatem novam, quam vocant, incipere so- 
lent. Cum Galeni magni doctrina, cujus auctoritas ferrea per tot saecula 
principatum in medicina absolutum obtinens pedetentim Hippocratis memo- 
riam plane abjecerat, studiis Arabum tam mysticis atque obscuris, quam acu- 
tissimis et subtilissimis jamjam majorem vim accepisset, etiam philosophia 
scholastica, quae tunc omnium fere animos tenuit, eam argutiolarum inanium 
pleniorem reddidit, sic ut denique ex arte vere medica systema factum es- 
set disquisitionum theoreticarum, quae ad praxin non attinerent. Quam- 
quam vero Graecorum agmina eruditorum, qui a patria expulsi essent, simul 
cum humanitate et cultu sibi proprio Hippocratis opera in Italiam transtu- 
lissent, tamen medici illius aetatis haec scripta magis philologice interpre- 
tati, quam medicinam veram, qualem ille statuit, ipsam amplexi sunt. Multo 
magis et accurata cognitio partium corporis humani, in qua Vesalius inprimis 
ejusque discipuli anatomiae primum ponerent fundamentum, et investigatio 
functionum organis innatarum peracuta, qua Harveus, medicinae, quae nunc 
futura videtur, parens, immoríalitatem sibi peperit, galenicos valuit discu- 
tere errores, qui artem medicam tam longe involverant. Neque minoris mo- 
menti etiam illi morbi populares mihi esse videntur, qui genio novae aetatis 
proprii per totam Europam grassati sunt atque manifeste testati, istas Ga- 
leni theorias ad eorum curationem neutiquam sufficere. 

Perinde vero Galeni auctoritatem ingentem dejecit Paracelsus, cujus 
lingua germanica horrida fuit atque dura, et in cujus ingenio violento atque 
vehementi, ut in speculo, saeculi ipsius cernitur ingenium. Nonne eo, quod 
sacra fere Galeni et Avicennae opera Basileae coram discipulis fanaticis 
flammis traderet, totam veterum medicorum doctrinam deletam esse voluit? 
Mirabile est, quantam illae columnae, in quibus Paracelsus medicinam sta- 
tuit, in philosophia scilicet, quae naturam rerum tantummodo ipsam com- 
plectetur, in astronomia, quae macrocosmi et microcosmi declaret consensum, 
in theologia, quae Dei solam sapientiam doceat ejusque vim omnipotentem, 
et denique in alchymia, quae quaerat elementa virium organicarum, quantam 
illae, inquam, columnae in posteriore medicinae statu vim habuerint et 
quoties eam artem a recta via deduxerint. "Tantum abfuit, ut post mortem 
magistri magni discipuli ingeniosam ejus doctrinam magis excolerent, ut eam 

aut in arcanis alchymiae medicamentis aut in religiosis mysticisque formulis 
quaererent. Quid? Revera Paracelsus eo tantum medicinam ulterius pro- 
movit, quod aliquot mineralium medicamentorum vires primum in praxin ad- 
duxerit? Profecto, maximam discipulorum ejus partem id solum consecta- 
tam esse videmus, ut medicinam alchymistarum modo tractarent. 

Tota omnino illius temporis medicina in cultu earum disciplinarum erat 
posita, quae permultum quidem ad eandem artem adjuvandam conferunt, qua- 
rum neutiquam tamen debet esse ministra. Etenim quam chemia praecipue 
et physice, quas, quales nunc sunt, artes illi aetati suam debere originem 
notum est, alienam vim exercuerint ad medicinam procurandam, partes medi- 
corum diversae testantur, quas post Paracelsi mortem ortas esse historia me- 
dicinae docet. Breviter inpraesentiarum hae medicorum sectae. commemo- 
randae esse videntur. 

1. Conciliatores erant, qui Galeni dogmata et ideas Paracelsi conjungere 
studuerunt. Quamquam Galeni doctrinam de qualitatibus morbos efficientibus 
et constituentibus retinuerant, tamen ea etiam medicamenta, quae Para- 
celsus primum praeparanda docuit, ad praxin adhibuerunt. Huic scholae 
syncretisticae, quae vocaretur, inter multos alios Raimundus Minderer et 
Adrianus Mynsicht adnumerandi sunt; celeberrimus vero fuit Danielus Sen- 
nert, cujus opera per longum tempus maximam auctoritatem in medicinae 
scholis obtinuerunt. 

2. Mirabilem vim illae ,,societates physicorum* ad medicinam habuerunt, 
quae eam Dei nomine propagare studuerunt; inprimis F'raternitas illa inclyta 
de rosaria cruce, quac alchymistica medicina usa est, ut lapidem inveniret 
sapientium atque pararet panaceam. Korum furor aetati huie valde vegetae 
plane erat proprius, magnusque numerus medicorum, qui cum iis fecerunt, 
satis superque auctoritatem ostendit, quam haec arcana medicina adepta erat. 
Equidem quid eorum religiosa et tanatica commenta magis alere potuerit, 
quam obscura Paracelsi opera? 

3. Contrariis partibus studuerunt ii, qui obsoleta Galeni dogmata studio 
flagranti defenderent. Quatuor qualitatibus solum atque remediis cuique qua- 
litati contrariis artem medendi superstruebant. At Galeni gloria in perpe- 
tuum evanuit, etiamsi Thomas Erastus atque Henricus Smetius totos se 
Galeno tuendo dederint. 

‘4. Helmontii systema ingeniosum in Anglia quidem tune nullos sectato- 
res habuisse videtur. Helmont ex illis quidem ideis, quas Paracelsus pri- 
mum de viribus naturae organicis statuit, satis acute atque dilucide Archeum 
suum duxit, sed praeterea summa subtilitate suam ipse theoriam excoluit, 
quae Paracelsi principiis plane esset contraria. Idealistica ratio, quam.te- 
nuit, plerosque illius saeculi medicos ab eo sequendo deterruit, ita ut poste- 
riori quoque tempore vis, quam in medicina habuit, non fuerit permagna. 

5. Contra Sylvii chemiea medicina totum fere medicorum gregein ad se 
allexit. Hoc loco non est propositi mei, de hujus celeberrimi medici sen- 
tentiis materialisticis fusius agere. Quid vero etiam facilius medicorum ani- 
mos potuit permovere, quam illa clara et simplicia principia ad fermentatio- 
nem iantum chemicam humorum pertinentia, ex quibus Sylvius morborum et 

naturam et curationem deduxit? Quibus quantopere Sydenham adversatus 
sit, in eo ipso tractando erit manifestius. 

6. In Italia Cartesii philosophia quasi mechanica ad artem quoque me- 
dicam adhibita est, ex quo secta Borellii iatromathematica profecta est. 
Nihil hanc illustrem scholam melius significat, quam titulus ,,medicina 
statica,“ quem Sanctorius libro suo insigni anteposuit. 

Et in hac aetate alter Hippocrates exstitit Sydenham. 


CAPUT SECUNDUM. 
Sydenhami vita. 


Thomas Sydenham anno 1624 natus est Windfordi Eagle in provincia 
Angliae meridianae Dorsetensi, ubi pater Guilielmus, vir nobilis, complu- 
res eosque amplos fundos possidebat. 

De primis pueritiae annis nihil nobis est compertum. Scite omnino di- 
cit Friedlaender, vir amplissimus, Sydenhamum id quoque cum Hippocrate 
habere commune, quod utriusque vita prorsus in tenebris jaceat. [taque 
paucis illis, quae aut ipse aut alii in scriptis suis obiter de juvenili ejus 
aetate nobis reliquerunt, contenti esse debemus. Ex quibus constat, ipsum 
anno aetatis decimo octavo, qui erat saeculi decimi septimi quadragesimus 
secundus, Oxonii in collegium Magdalenae receptum, sed perbreve tantum 
ibi tempus commoratum fuisse. Secundum quidem biographiam francogalli- 
cam, quam supra citavi, ideo reliquit Oxonium, quod maxima civium acade- 
micorum pars in commutatione rerum, quam tunc in Anglia Cromwell cele- 
berrimus contra regem Carolum primum excitavit, regis secuta sit causam, 
ipse vero reipublicae liberae fuerit amicus. Atque in epistola dedicatoria, 
quae Observationibus medicis anno 1676 primum in lucem editis anteposita 
est, narrat Sydenham (Epist. dedic. ad Observ. medic. pag. 1) se ante tri- 
ginta annos, ergo anno 1646, — quo ille infelix rex captus est, Oxonium- 
que in Cromwelli partes transiit, — Londinum petiisse, ut inde in Oxonien- 
sem academiam, a qua primi belli calamitas ipsum ad annos aliquot disti- 
nuisset, denuo proficisceretur. 

Quo modo Sydenham artis medicae cognitioni sese devoverit, illo loco 
saepius commemorato ipse lepide enarrat. Eo tempore, quo denuo in aca- 
demiam migrare sibi proposuerit, se auspicato in virum doctissimum et ma- 
xime ingenuum D. Thomam Coxe, qui medicinam magna cum celebritate 
factitaret, fratri suo tunc aegrotanti consulentem incidisse, qui quidem vir 
pro nota sua humanitate suavitateque morum se percontatus sit, cui se de- 
mum arti, intercisa jam repetens studia sumtaque toga virili, pararet addi- 
cere. ,JEgo vero, pergit, incertus adhuc animi et de medica arte ne vel 
somnians quidem, tanti viri hortatu atque auctoritate permotus, nescio quo 
fato meo, me ad eam serio adcinxi.^ [taque Oxonium reversus est, ut stu- 
dia, quae ob belli turbas interrupta erant, continuaret et absolveret, ibique 
anno 1648 Baccalaurei medicinae ornatus est dignitate. 

B 


2 T OIERPTCS 


Quum quidam Blackmore in praefatione sui de variolis libri contenderit, 
Sydenhamum casu quodam et necessitate urgente medicum factum esse et 
sine ullo praeparante praeviaque artis medicae cognitione ad eam exercen- 
dam accessisse, non potui non causam hujus calumniae, illud scilicet dicterium 
proferre, quod Sydenham isti respondit Blackmoreo, eum de libris, quorum 
lectione sese optime ad artem feliciter faciendam formaret, consulenti: Le- 
ge Don Quixotum! Quid hoc dicto, quo iste tantopere permotus criminatio- 
nem istam falsam sparsit, sibi voluerit Sydenham, ex eo intelligi mihi vide- 
tur, quod fatetur (Tract. de podagr. pag. 382) se, quod tempus alii libris le- 
gendis, id omne meditationi impendere fuisse solitum. Profecto, quid illud 
dicterium verum esse manifestius probat, quam Sydenham ipse, summus hic 
vir; qui medicinae formam, qualis tunc erat, penitus immutavit melioremque 
reddidit? In illa epistola, e qua omnia fere ea, quae de auctoris vita ad 
nostram notitiam venerunt, haurienda sunt, mox se in eam venisse dicit sen- 
tentiam, quae secum in dies creverit, medicinam scilicet haud melius per- 
discendam esse, quam ab ipsius artis exercitio atque usu. 


Ut Oxonii collectum scientiae medicae thesaurum magis locupletaret, 
petiisse dicitur Montem Pessulanum, ubi tunc celeberrima et maxime frequen- 
tata schola medica florebat. 

Doctoris medicinae dignitatem acquisivit in Cantabrigiensi literarum uni- 
versitate. Postquam a collegio medicorum Londinensium res medicas admi- 
nistrante veniam medicinae Londini factitandae adeptus est, eam urbis par- 
tem nobilem, quae Westminster vocatur, fortunarum suarum sedem elegit. 
Brevi felicissimis morborum curationibus tantam nominis celebritatem famam- 
que nactus est, ut hac exercendae medicinae venia perdignus censeretur. 
Itaque Sydenham mox inter medicos Londini innumerabiles in arte salu- 
tari sic eminuit, ut non ab aegrotis solum, sed etiam a collegis in gravissi- 
mis casibus consuleretur. 

Cum pestis annorum 1665 et 1666 mensibus Majo et Junio eam attin- 
geret saevitiam, ut septem dierum spatio totidem millia hominum morbo suc- 
cumberent, Sydenham isto furibundo urbis incendio, dirissima pestis socia, 
ex aedibus suis expulsus atque amicorum hortatu aliorumque exemplo permo- 
tus se cum tota familia fugientium multitudini adjunxit atque ad aliquot la- 
pides ab urbe secessit. Nulla profecto res Sydenhamo magis objecta est, 
quam haec fuga. ,,Maturius tamen vicinis eo“ rediit et aegrotorum curam 
denuo in se suscepit (Observ. med. sect. sec. capit. sec. pag. 100). 


De rebus familiaribus nihil aliud nobis reliquit, quam quod patrem non- 
nullorum se ipsum appellat liberorum, inter quos Guilielmus, haud dubie 
natu maximus, ejusdem cum patre artis studium amplexus est. 


Inde ab adolescentia Sydenham podagra laboravit, quem atrocissimum 
morbum summa cum patientia toleravit. Praeter hunc dirissimum morbum 
alius huic cognatus Sydenhamum excruciavit. Calcarea enim materies, cujus 
podagricus morbus saepe magnam copiam generat, in renibus in calculum 
coiverat, qui senem pessime haberet. Stimulo continuo renes inflammati 
tandem ulceri formando occasionem praebuerunt, quod sensim profundius in 

vasculosam renum substantiam penetrans, exesis vasis, sanguinis stillicidium 
produxit, quod vires aetate jam graviter afflictas magis magisque debilitavit 
et consumsit. Quo accessit vehementissimus podagrae insultus. Qui morbus 
cum ob vires valde labefactatas in externas partes solito more desaevire 
non posset, interiores petiit et enormi vomitu creberrimisque alvi dejectio- 
nibus productis summum medicum die 29. mensis Decembris anni 1689 rebus 
humanis eripuit. 

Qualis Sydenhami medici fuerit, indoles, ex scriptis ejus patet perillu- 
stribus. Luculentissime haec probant experientiam medicam non solam et 
unicam fuisse virtutem, qua excelluerit. Benevolo candidoque animo eum 
fuisse, plures quam unus locus docent. Nonne verba sequentia: ,,Omnipo- 
tentis Dei est sontes castigare, nostrum vero miseris pro virili succurrere 
atque aegris opem ferre, non autem curiosa causarum indagatione illos acrius 
urgere aut censorio vexare fastu“ (Epistol. II resp. pag. 286), nonne, inquam, 
haec illam ejus humanitatem demonstrant, quacum aegrotos juvare studuit? 
Nihil praeclarius antiquiusque habebat, quam humano generi sua eruditione 
suoque artis salutaris usu salutem afferre. Tum se maxime felicem praedi- 
cabat, cum invenisse viam arbitraretur atque rationem, qua morborum, qui 
maximam hominum stragem edere solent, saevitiam coercere plurimorumque 
aegrotorum vitam et sanitatem posset conservare. Ka humanitas, quae me- 
dicum verum ad divinam artem medendi colendam permovet excitatque, 
Sydenhamo erat innata atque insita. Revera praebuit integer vir, quod 
aliquando dicit: Aequa enim lance et scrupulose expendens, hominesve juvare 
praestet aut ab iis celebrari, prius illud praeponderare comperio et maximi 
sane momenti esse ad animi tranquillitatem, famam vero populique halitum 
pluma leviorem aut bulla atque umbra insomnii magis evanidum. Religiose 
Deum colebat et quotiescunque ejus mentionem facit, summa cum reverentia 
illius praedicat nomen; ab eo derivat, quidquid boni e sua experientia me- 
dica in aegrorum salutem redundaverit. Profecto Sydenham vita et factis 
declaravit, quod gravissimum sibi proposuit ipse; et posteritas grato animo 
ejus memor id libentissime testatur et asseverat, quod Sydenham ipse profi- 
tetur: ,Sane cum supremus vitae instabit dies, confido mihi affuturum ala- 
crem in praecordiis testem, me non solum aegrorum omnium cujuscunque de- 
mum sortis, qui sese curae meae concrediderant, summa fide ac diligentia 
salutem procurasse, verum etiam pro ingenii modulo omnes animi nervos in 
hoc intendisse, ut, si quo modo fieri possit, morborum medela post cineres 
meos majore cum certitudine administraretur !“ 


CAPUT TERTIUM. 
Sydenhami scripta. 


Quamquam opuscula, quae emisit Sydenham, unicam fere auctoritatem 
reddunt, ex qua, qualis medicus fuerit, cognoscamus, tamen haec sufficiunt, 
ut admiratione viri permagna afficiamur. Quantam in celebritatem Syden- 

hamiana scripta pervenerint, ex eo emergit, quod quum libros iterum ac 
saepius typis exscribendos curaverunt, tum posteros eam medicinae rationem 
medendique inprimis methodum, quam Sydenham in medium protulit, pro- 
basse imitatosque esse historia medicinae docet. Sane auctori, qui a lectore 
petit, ut, si circa theoriam hallucinatus fuerit, ipsum libere ac palam repre- 
hendat, huic seni in immodestiam accipere nequimus, quod ex animo de 
scriptis suis haec profitetur: , Verum ista, ait, quod spectat, quae hactenus 
in publicum dedi, si quis ea semel tantum perlegere dignetur, est quod do- 
leam, me huic eam perdendi temporis ansam praebuisse. Quod si eadem 
saepius relegere $oluerit et alta mente reponere, nullus dubito, quin eum 
fructum ex lis capiat, qui voto et magnis laboribus, quos ego in istis obser- 
vationibus faciendis componendisque locavi, aliquatenus respondeat, Quae 
quidem quam bona fide fuerint traditae, haud aliter sciet, quam si in earum 
praxi fuerit versatus; ac perinde in observando diligens ac curiosus explora- 
tor, atque ego prius fueram !* 

Opusculá Sydenhami haec sunt: 

Methodus curandi febres propriis observationibus superstructa. Lond. 1668. — To- 
tus parvulus libellus postea insertus est in libro sequenti: 

Observationes medicae circa morborum acutorum historiam et curationem. Lond. 1676 
et saepissime. Praemissa est epistola dedicatoria ad Johannem Mapletoft MD —  Prin- 
ceps opus, quod Sydenham ipse optimum suum vocat, ad quod scribendum labores per 
meliores vitae annos corpore animoque exantlaverit; hoc celeberrimum scriptum, quod. in 
omne tempus valebit specimen, continet historiam et curationem morborum acutorum eo- 
rumque quidem imprimis epidemicorum, qui Londini ab anno 1661 ad finem usque anni 
1675 dominati sunt. 

Epistolae responsoriae duae: prima de morbis epidemits ab anno 1675 ad annum 1680, 
(quem tractatulum postea ad annum usque 1684 continuavit) ad Robertum Brady MD.; 
secunda de luis venereae historia et curatione, ad Henricum Paman MD. Lond. 1680. 

Dissertatio epistolaris ad Guilielmum Cole MD., de observationibus nuperis circa 
curationem variolarum confluentium: nec non de affectione hysterica. Lond. 1682. 

Dissertatio de febre putrida variolis confluentibus supervenienti. Lond. 1682. 

Tractatus de podagra et hydrope, quem praeit Epistola ad Th. Short MD. Lond. 
1683. — Quamquam Sydenham e sua ipsius professione atriociorem podagrae expertus 
est insultum, quum maxima animi intentione historiam morborum chronicorum eorumque 
quidem, qui ipsi curandi obvenerant, scriberet, sic ut, quoties diu sepositum hunc labo- 
rem denuo aggrederetur, toties morbi dirissimi reditum efficere posset, tamen perfectam 
et absolutam utriusque morbi praestitit descriptionem, quae ad summam pervenit cele- 
britatem. 

Dissertatio de mictu sanguineo a calculo renibus impacto. Lond. 1685. 

Schedula monitoria de novae febris ingressu, praemissa epistola ad Carolum Goodall 
MD. Lond. 1688. —  Febrem stationariam quandam peripneumoniae similem describit 
nec non de universa ratione febrium malignarum agit. 

Processus integri in morbis fere omnibus: nec non de phthisi tractatus (imperfectus). 
Lond. 1693. — Hoc opusculum post mortem auctoris ab alio quodam, qui nomen suum 
siglo S. M. abscondidit, editum Sydenham in filii Guilielmi usum conscripsisse dicitur. 
Editor hujus libelli testatus est, sese .processus^ a Sydenhamo exaratos accepisse et, 
ne fortasse illis contenta praecepta saluberrima memoriae parum fidae exciderent, typis 
mandasse, exemplis quidem solum viginti circiter impressis, sed tam ab aliis multiplica- 
tis. Si hoc opusculum, quod nihil aliud est, nisi compendium verbotenus ex operibus 
clarissimi viri desumtum, sive Sydenhami ipsius manu, — quod ego quidem in dubium 
voco, — sive ab alio est conscriptum, non in lucem pervenisset, multo melius fuisse, si 
dicere licet, arbitror. Etiamsi perbreves morborum descriptiones satis acute et concinne 

sunt expressae, tamen opusculum magis inertiae desidiaeque adjumentum ‘esse mihi vide- 
tur, quam quod Sydenhami nomine sit dignum. Quid? Revera Sydenham tantula mor- 
borum breviaria receptorum quadam, ut ita dicam pompa, stipata filio voluit relinquere, ut 
normam haberet quandam, ad quam curationes dirigeret morborum?  'T'amen, ne rixari 
videar, ,,processus isti integri*^ integritatem suam satis eo ostenderunt, quod inter omnia 


Sydenhami scripta saepissime typis sunt conscripta. 
Opera omnia summi viri frequentissime repetita sunt, nec Londini solum, sed Am- 


stelaedami etiam, Lipsiae, Genevae, Lugduni, aliis locis, quos omnes in Halleri Biblioth. 
medicin. practic. (Tom. III lib. X pag. 188) perfecte et accurate innumeratos invenies. 


CAPUT QUARTUM. 
Quid in medicina omnino effecerit Sydenham. 


Quamquam satis saepe audimus, ejus, qui praestantis vi ingenii emineat, 
sentiendi scribendique rationem ex aetatis, cujus sit, ratione atque natura 
emanare, tamen aliam huic oppositam statuere possumus sententiam. Id 
enim, quo ille excellit, saepius'ejus est habitus, qui aetatis moribus plane 
sit contrarius. In quo summam ipsam praestantiae conditionem positam esse 
apparet. Quin etiam ingenii excellentis proprium esse mihi videtur, primum 
adversari prorsus aetatis suae characteri, tum vero sua via, quam constanter 
sequatur, incedere. Itaque similem in Sydenhamo rationem fuisse opinor. 
Tantum vero abest, ut apertum hujus tanti viri judicium mihi assumam, ut 
exquirere tantum studeam, qualis fuerit ratio, quam ad aetatem suam habue- 
rit; ex quo forsitan, qualis ipse fuerit, cognoscamus. Equidem haud ignoro, 
quam arduum sit, totius ingenium aetatis intelligere, cujus obscuritas pro- 
verbio increbuit, sicuti certo scio, positum esse in gravissimis, viri indagare 
indolem, cui dicere licuit, eum, qui sua opera semel tantum perlegerit, 
haud multum exinde proficere. "Tamen periclitor breviter de eo ipso dispu- 
tare. - 

Itaque hoc sit primum, ut demonstrem, quid Sydenhamum in medici- 
na, qualis tunc temporis fuit, maxime offenderit, opinio scilicet, ev qua 
medicinae salus in inanibus theoriarum commentis poneretur ; at contra 
Sydenhamum denuo medicinae priscam reddidisse basin, quam Hippocrates 
ei substraveril. Quae singula vero incrementa Sydenham tulerit medicinae, 
alterum sit, quod in capite sequenti ostendam: quod scilicet primum gra- 
phicam atque naturalem morborum historiam necessariam esse quum doctri- 
na tum exemplo praestiterit, tum quod morborum curationem magis ad na- 
turam accommodaverit, denique quod animos medicorum ad genium mor- 
borum. epidemiorum direxerit. 

(0 Primum Sydenham hypotheses quascunque theoreticas in medicina ad- 
hibendas omnino non probat. Vehementer indignatus est, quod tum, quae 
medica appellatur, revera ,,confabulandi garriendique* potius fuerit ars, quam 
medendi. Etenim si respicimus varias medicorum rationes ejus temporis, quod 
initio dissertationis describere studui, invenimus artem ipsam medicam plenam 
fuisse hallucinationum, ,,quas peperit lascivientis ingenii et phantasiae luxus.“ 

Tamen ab ista inani commentorum pompa ac levicularum rerum notitia, 
quae medico ad abigendos morbos non magis ex usu futura sit, quam ,,ar- 
chitecto ad construendas aedes musicae artis peritia, seponi vult subtilita- 
tes et minutias acutas in praxi indaganda, quae ex hac ipsa nascantur et 
sine quibus medicina cum laude non possit exerceri. Optimo jure castigat 
illos scriptores, quorum scripta hypothesibus tantum innitantur physiologicis, 
,quum phaenomenon aliquod morbi, quod forsitan istis ipsorum speculationi- 
bus sit adaptatum, supra modum evehant ac plane reddant ex uvoc cheGarta, 
quasi in hoc totius negotii cardo verteretur, alia autem symptomata multo 
graviora prorsus negligant.“ Occasionem hic mihi praebitam de physiologia 
Sydenhami pauca dicendi libenter arripio. 

Fieri non potest, quin scriptor, qui in morborum historia et curatione 
inprimis versatur, anatomiam et physiologiam uberius tractet. Itaque etiam 
apud nostrum auctorem nusquam longas explicationes invenies, quae spectent 
ad structuram humani corporis et ad normales organorum functiones. Etenim 
hoc ab ejus fine erat alienum. Attamen despicit neutiquam harum doctrina- 
rum studia. Quamquam enim pluribus locis profitetur, methodum, qua in 
fabricanda corporis humani machina usus sit sapientissimmus artifex, morta- 
les semper latere modumque, qua natura operetur, non posse percipi, tamen 
necesse esse dicit, ut medicus structuram humani corporis probe calleat, 
»quo rectius veras ideas et naturae et causarum quorundam morborum animo 
concipere ac formare queat.“ Egregie in tractatu celeberrimo de hydrope 
(pag. 436), ubi disserit de illo Hippocratis dicto, ,,ea scilicet, quae ab ali- 
quo sophista aut medico de natura dicta vel scripta sint, minus ad artem 
medicam spectare, quam ad pictoriam,“ empiricos castigat, qui ex illo Hip- 
pocratis loco ignorantiae suae quaerant patrocinium. Inprimis chirurgi esse 
censet, in humani corporis structura accurate cognoscenda studium omne 
ponere, quo melius et inter operandum partes singulas discernere et ossa 
dislocata ad situm naturalem recte possit reducere. Humani corporis notitiam 
omnino esse necessariam, ,,quam qui non habet, cum quibusdam morbis Anda- 
batarum, quod ajunt, more pugnabit.“ Hoc cito et facile perdisci et posse et 
debere sectionibus cadaverum vel humanorum vel animalium quorumlibet. Hip- 
pocratem vero in loco praedicto neutiquam generalem fabricae humani corporis 
notitiam voluisse carpere ac sugillare, sed cavere tantum, ,ne ita homines in 
cadaverum dissectione potius, quam ex phaenomenorum naturalium, ut et ju- 
vantium et laedentium diligenti observatione promoveri possit ars medica.“ 
Quam vero ob causam Sydenham microscopium quodvis vel exquisitissime ela- 
boratum nequaquam accuratiorem rerum cognitionem proferre putaverit, ex eo 
elucet, quod paulo infra: Cum rudis, ait, et indocta cognitio nostra in rerum 
cortice omnis ferme versatur, ac ad vo órt sive quod res hoc modo se habeat, 
fere tantum assurgens, To dvoti sive rerum causas nullatenus attingat. Quid? 
Nonne auctori speculationes futiles, quibus Jaceant naturae judicia, castiganti 
assentimur, quum clamantem eum audimus: ,,Dici vix potest, quot erroribus 
ansam praebuerint hypotheses istae physiologicae, dum scriptores, quorum 
animos falso colore illae imbuerint, istiusmodi phaenomena morbis affigant, 
qualia, nisi in ipsorum cerebro, locum nusquam habuerunt, debuerunt autem 





E CMS. ou 


in conspectum venire, si hypothesis, quam ipsi pro concessa ac rata habent, 
constaret veritas (Praefat. ad observ. med. pag. 7).“ 

Eodem modo chemiae sectatoribus non consentit, qui tunc temporis ce- 
rebrum sibi eo usque excalefecerint atque torserint, ut tandem arbitrati sint, 
artem medicam in hoc praesertim deficere, quod remediis magnis atque ef- 
ficacibus sola chemicorum praeparatione atque opera conciliandis indigeat. 
Quamquam enim non tam est ingrati animi, ut non libenter agnoscat id 
emolumenti, quod chemiae, arti satis laudabili, acceptum debeamus, eo 
quod salubria nonnulla medicamenta et indicationibus satisfaciendis perquam 
accommoda nobis suppeditaverit, tamen nondum ita bene cum illis chemiae 
elaboratoribus esse dicit, ut quae in organis suis sxoAvrteyrvo« medicamenta 
elaboraverint, majus aliquod in morbis debellandis praestent, quam quae con- 
tundantur vel in mortario vel in olla decoquantur (‘Tractat. de hydrop. pag. 
438). Remedia vero, quae praescribit Sydenham, tam simplicia sunt, ut ex 
hoc appareat, eum in exstirpandis morbis indicationes curativas pluris aesti- 
masse, quam remediorum pompam subtilitate maxima a chemicis elaboratam. 

Si quem desiderium revera incitaverit, firmum Sydenhami judicium cog- 
noscendi de istis curiosis et cagegyot; speculationibus, quae ad homines orco 
eripiendos ne hilum faciant, legat iterumque legat in Dissertatione auctoris 
epistolari (pag. 339) illam comparationem inter navis gubernatorem et medi- 
cum egregiam. Sydenhami quidem ingenium animadvertere debebat, com- 
menta rationis tam varia esse tamque subtilia, ut id, quod meris speculatio- 
nibus sit suffultum, nullo autem certo experimento determinari queat, etiam 
si haud exigua verisimilitudinis specie sit innixum, absolute verum esse pos- 
sit et perfectum. Itaque is, cui tam hominum quam rerum natura satis es- 
set perspecta, rectissime intellexit, etiam theoriam, quae nunc omnium 
extorqueat assensum, alii cedere debere, quae sententiam tam pulchre 
stabilitam convellat aliamque proponat, quae etiam pari cum superiori illo 
fato frangetur, quoties tertia aliqua se objecerit. ,,Medicus, ait in illa 
excellenti comparatione, cui non alia, quam curandorum morborum provin- 
cia decernitur, in arte vere medica eo maxime proficiet, quod in occulta 
et tortuosa illa methodo, qua natura morbos parit alitque, indaganda at- 
que in remediis iis adaptandis omnes animi vires intendat.^ Quo alio mo- 
do finis, qui sincero medico est propositus, et verius et clarius definiri po- 
test? Haec quidem est causa, ex qua Sydenhamum tantopere admiror, qui 
vitam totam huic fini assequendo destinaverit. ,,Medici philosophia omnis 
in expiscandis morborum historiis iisque remediis adhibendis, quae, experi- 
entia indice ac magistra, eosdem valeat depellere, tota stat, observata tamen 
methodo, quam recta ratio, non speculationum commentis, sed trito et na- 
turali cogitandi modo innixa, ei declaraverit^ (De hydrop. pag. 450). Si 
hypotheses ab ipsis rebus fluunt, ex iis tantum observationibus natae, quae 
phaenomena practica et naturalia suggerunt, stabiles manent et inconcussae, 
ita ut licet praxis medica ex hypothesibus orta videatur, nihilominus ipsae 
hypotheses, si modo fuerint solidae ac genuinae, praxi quadamtenus origi- 
nem debeant. Oportet omnino phaenomena practica quasi uno ore rationis 
judicio suffragari, , cum naturae judicia, rerum veritati superstructa, non 

nisi cum ipsa natura intercidant* (ibid. pag. 439). Qui vero medicus ad illa 
tantum applicat animum, quae praxis certo determinare queat, si quid forte 
fuerit hallucinatus, nullo negotio ab errore liberabitur, ad hanc ceu ad Ly- 
dium lapidem probatis, quas animo conceperat, ideis (Dissert. epist. pag. 319). 
Praxis ipsa est optima dux atque magistra, ad cujus leges et normam nisi 
exerceatur medicina, eam prorsus exulare satius esset. 

Est gentis anglicae, cujus Sydenham fuit, proprium, totum ingenium 
in ea idearum rationumque perspectione defigere, qua eas ad vitae usum 
possit adducere. Cujus celeberrimae nationis omnes, quorum natura prae- 
cellenti intellectus vi polleret, eam summae perfectionis imaginem animo 
et cogitatione conceperunt, qua ad vitam ipsam communem quam maxime 
conferrent. Quam ob causam etiam in divina arte, quae maxime vitam spec- 
tat intimam, Anglia viros et sapientia et doctrina perquam excellentes pro- 
duxit, qui perfectam medicinae speciem in summa praxeos tantum conforma- 
tione quaererent. Hic Anglis usque ad nostra tempora intime innatus mos 
etiam in judicio de Sydenhamo constituendo maxime respici debet: quo pacto 
perspicimus, quam ei istae subtiles theoriae, quibus medicina ad taedium 
usque erat referta, contemptae viderentur et abjectae. 

Quem ducem Sydenham in medicina praecipue secutus sit, ipse aperte 
profitetur : Hippocrates divinus est solus, quem summis ubique extollit lau- 
dibus. Quid mirum? Nonne illas naturae operationum observationes, in qua 
veram praxin medicam fundari statuit, Hippocrati praesertim debuit? Ea 
enim praxi eaque quidem sola, quae indicationes curativas ex ipsis morbo- 
rum phaenomenis elicit, dein firmat experientia, magnus Hippocrates ad coe- 
lum adscendit. Facile vero est intellectu, quam arduum fuerit Sydenhamo 
hoc coeptum quamque periculosae aleae plenum, cum apud alios in medicina 
scriptores vix ulla deprehenderit viae vestigia. Itaque Sydenham a suo theo- 
riarum inanium tempore, cujus characterem exponere supra periclitatus sum, 
saltum quasi fecit ingentem ad Hippocratis usque medicinam integram et 
naturalem. 

Non invtio animo ansam hic mihi praebitam concipio, sententias aliquot; 
quas Sydenham Hippocratico modo de natura morborum statuerit breviter 
exponendi. 

Initio Observat. medic. (I, 1, pag. 21) morbum nihil aliud esse statuit, 
quam naturae conamen materiae morbificae exterminationem in aegri salutem 
omni spe molientis. Natura vero de ejusdem methodo ac symptomatum con- 
catenatione sibi prospexit, quibus materiam peccantem atque alienam, quae 
totius fabricae compagem aliter solveret, e suis finibus possit excludere. 
,lpsa pestis, quid, obsecro, aliud est, quam symptomatum complectio, qui- 
bus utitur natura ad inspiratas una cum aére particulas j4&0000et; per emun- 
ctoria, apostematum specie vel aliarum eruptionum opera, excutiendas. Quid 
arthritis, nisi naturae providentia ad depurandum senum sanguinem atque 
expurgandum corporis profundum?** (ibid. pag. 22). 

Quod ad causas morborum attinet, fatetur, illas remotiores, in quibus 
assignandis et in lucem extrahendis hominum curiosorum vanae speculationes 
unice desudent et triumphent, prorsus esse inscrutabiles, solas vero proxi- 

mas et adjunctas a nobis posse cognosci. Morbi cujuslibet causa posita est 
aut in eo, quod humores aliquo contagio infecti sint, de qua morborum epi- 
demiorum causa infra tractabitur, aut quod humores a manifesta aéris con- 
stitutione labem morbificam sibi contraxerint, aut in variis fermentationum 
generibus vel etiam putrefactionibus humorum, qui in corpore ultra justum 
tempus ideo sunt commorati, quia iisdem digerendis primum, dein excer- 
nendis, vel ob nimiam eorundem molem vel ob qualitatem incongruam sup- 
par idem non fuit. 

Solemnis autem naturae machina, qua in perturbanda atque eliminanda 
materia isía inimica in sanguine latenti praecipue utitur, est febris. Febri 
adjutrice particulae inquinatae a sanguine divelluntur divulsaeque progressu 
adhuc ulteriori per sudores, diarrhoeam, eruptiones aut aliam ejusmodi eva- 
cuationem expelluntur. Quae res omnis in sanguinis massa, ,,corpore per- 
tenui ac fluido, peragitur idque motu partium violentiore. Si natura ma- 
teriam morbificam hoc critico modo noverit solvere, morbus in aegri salu- 
iem frangitur sanitasque insequitur. At contra mors finit morbum, cum na- 
turae febre molientis vires materia morbifica suppressae fatiscunt. Ex hoc 
violenti sanguinis motu, qui febri accedit, fit, ut pejora vehementioraque 
symptomata se ubique comites adjungant. 

Quamquam auctor non dubitat, hanc sanguinis concitationem secretioni 
materiae heterogeneae ipsique naturae adversantis inservientem ad exemplum 
recentiorum sive fermeníationem sive ebullitionem evocare, tamen magis ei 
arridet ,latius et generalius commotionis vocabulum, quippe quod inanis 
Aopouayias occasionem praescindat, quam fortassis istiusmodi voces haud 
satis caverení^ (Observ. med. I, 4, pag. 34— 36). 

Tamen non ad eliminandam solum materiam quandam peccantem, in 
massa sanguinea conclusam ipsique inimicam, natura hanc febrilem sangui- 
nis commotionem concitat, sed ad sanguinem etiam parum et intaminatum 
in novum quendam statum et diathesin immutandum. Etenim frequenti com- 
pertum est observatione, homines, in quibus neque apparatus ullus morbifi- 
cus, quoad plethoram vel caccochymiam, neque ulla insalubris aéris anoma- 
lia febris praebuit occasionem, febri posse corripi. Insignis tamen aéris, 
victus caeterarumque rerum non naturalium mutatio oportet praecedat. San- 
guis eorum novum quendam síatum et conditionem gestit adipisci, qualem 
ejusmodi aér aut victus postulaverit. Quamquam vero hic particulae pro vi- 
tiosis haberi nequeunt, quae in sanguine stabulantes febrim procreent, tamen 
dubitari non debet materiam in sanguinis despumatione post febrilem com- 
motionem solemniter excretam esse vitiosam. 

Ut ad divisionem morborum generalem accedamus, morbi sunt alii, qui 
velociter atque cum impetu et periculo ad statum moventur, qui morbi cito 
vel perimunt, vel ad concoctionem perducuntur, et tales morbi vulgo acuti 
audiunt et ideo acuti sunt, breves vero, quia motum habent ita celerem et 
violentum. Chronici appellantur isti, qui vel non omnino vel tarde admo- 
dum et longa temporis mora ad eandem coctionem pertingunt. Quod acutos 
spectat, quorum genus secundum Sydenhamum duas tertias morborum par- 
tes comprehendit, alii a secreta atque inexplicabili aéris alteratione hominum 

corpora inficientis gignuntur; hi, durante arcana illa aéris constitutione, sa- 
tis pergunt lacessere, neque alio ullo tempore invadunt. Ad hujusmodi 
morbos, quos epidemios vocamus, infra propius accedemus. Quod acutorum 
morborum genus Sydenham dicere poterat plerumque Deum habere aucto- 
rem, sicuti chronicorum genus ipsos nos. At vero praeter hos morbos a 
causa externa excitatos, sunt et alii perinde acuti, ab hac vel illa peculiari 
sanguinis inflammatione nati, qui non a causa aliqua generaliori ab aére pen- 
dente, sed a particulari particularium corporum anomalia vel intemperantia 
producuntur. Cujusmodi morbi, qui licet jam parcius, jam inclementius sae- 
viunt, cum febrium epidemiarum quibuslibet eodem anno indifferenter com- 
miscentur, quos idcirco intercurrentes sive sporadicos appellandos Syden- 
ham censet. Hi acuti quibuslibet annis et quolibet anni tempore indifferen- 
tur invadunt, exempli gratia febris scarlatina, pleuritis, peripneumonia no- 
tha, rheumatismus, febris erysipelatosa, angina et forte alii quidam, qui a 
subito calore intensius ac diuturnum frigus statim excipiente plerumque in- 
vadunt (Observ. med. I, 2, pag. 25). Febris, quae hosce intercurrentes 
(Ibid. VI, 1, pag. 223) morbos vel adhuc comitatur, vel saltem fuit comi- 
tata, donec exonerata in partes sive has sive illas, pro morbi ratione, ma- 
teria febrili, sibi exitum invenerit, febris, inquam, haec ipsa pro morbo 
primario est habenda atque reliqui effectus, a quibus plerumque morbi isti 
nomen mutuantur, symptomata tantum sunt habenda, quae vel peculiarem 
criseos modum vel partem, in quam ruit morbi vis, praecipue spectant. — 
Sunt vero et aliae febres intercurrentibus jure merito adnumerandae, quo- 
niam alio alioquo modo immediate abitum sibi parant et in hoc vel illo sym- 
ptomate desinunt, vulgo febres non habentur; licet tales ab origine vere 
fuerint, atque affectus iste, a quo morbus nomen mutuatur, febris tantum 
sit symptoma, quae in illo demum determinetur; cujusmodi sunt haemor- 
rhagia narium ac haemoptoe (Observ. medic. VI, 7, pag. 249). — In acu- 
torum numero intermittentes etiam febres, quas dicunt, si minus accurate, 
haud tamen minus vere loquamur, sunt numerandae, quae licet respectu pa- 
roxysmorum si omnes simul sumantur, tardius moveant, respectu tamen pa- 
roxysmi cujuslibet particularis, cito atque etiam critice ad finem perveniunt. 
Quod demonsirat etiam constitutio epidemia prima a Sydenhamo observata, 
in qua febrem intermittentem autumnalem febris continua subsecuta fuit, 
quae ab illius genio in hoc tantum abhorrebat, quod illa statis solum tempo- 
ribus, haec continenter urgeret. Discrimen in hoc maxime videbatur ver- 
sari, quod ,,continuae conceptam simul effervercentiam ovreyog eodemque 
semper tenore perficerent, intermittentes autem partitis viribus ac diversis 
temporibus eadem fungerentur“ (Ibid. I, 3, pag. 33). 

De chronicis morbis, ut etiam Sydenhami sententiam breviter referam, 
verba tam egregia facit, ut non potuerim non hunc locum huc spectantem 
reddere. Ubi continens, ait, morbi materia ejus est indolis, ut febrem in 
partes suas pertrahere non valeat, ad dictae materiae separationem univer- 
salem, aut cum hujusmodi materia parti alicui affigitur, qui eidem explo- 
dendae prorsus est impar, sive ob propriam conformationem (uti se res ha- 
beat in materia morbifica paralyticorum nervis impacta, in materia item sup- 

purata im cavitate thoracis empyicorum), vel ob defectum caloris naturalis 
et spirituum (ut quum pituita in pulmones decidit vel senio vel tussi diutur- 
niore labefactatos), vel denique ob continuum materiae novae affluxum, qua 
sanguis vitiatus et ad ejusdem eliminationem unice dispositus partem obruit 
gravatque, in his casibus vel tarde admodum ad coctionem pervenit materia, 
vel non omnino; ideoque morbi ab hujusmodi materia incoctili pervenientes 
chronici et nuncupantur et sunt (Ibid. I, 2, pag. 23). Singuli vero hujus 
generis morbi ad unam eandemque causam universalem debent referri, hu- 
morum scilicet indigestionem. Ubi enim quis natura principia jam habuerit 
infirmata ac protrita, sive a senecta sive a magnis et continuis circa sex 
res non naturales erroribus, praecipue in cibo potuque, vel si organa se- 
cretoria eo usque. fuerint debilitata, ut jam functionibus suis ad defaecan- 
dum sanguinem et ejus superfluitates eliminandas destinatis prorsus fuerint 
imparia, his in casibus uberiori humorum proventu jam coagmentato, quam 
cui digerendo hominis vires sufficiant, dicti humores mora diuturniore va- 
rias fermentationes ac putrefactiones patiuntur, tandemque in speciem erum- 
punt et varias morborum species edunt pro depravationum varietate. Et 
prout hi: succi depravati variam habent indolem, ita varie in hanc aliamve 
partem dilabuntur, qui iisdem excipiendis aptissima est; atque ibi sensim 
longam illam symptomatum seriem explicant, quae partim a talium succorum 
natura, partim ab atagca istis partibus illata solent exoriri: quae duo simul 
juncía istam naturae anomaliam constituunt, quae morbi alicujus nomine in- 
signitur (De podag. pag. 403). Haec naturae impotentia ad coquendos hu- 
mores maxime manifesta est in senibus, quorum spiritus, coctionum instru- 
menta, a repetitis vitae longioris functionibus absumpti sunt. Atque quia 
hiems, in cujus cursu humorum proventus valde auctus est, longe magis ad 
istiusmodi morbos, ut podagram, asthmatusses etc. disponit, quam aestas, 
perigrinatio in regiones australes efficacissime hos in frigidioribus non sa- 
nandos morbos expugnat. Aequo modo iis, qui morbis chronicis, praecipue 
vero phthisi laborant, equitatio, quae digestiones singulas invigorat, ingens 
et quasi stupendum ac incredibile offert emolumentum. — Alia morborum 
chronicorum causa est spirituum animalium atagia, a qua pendent affectio- 
nes istae, quas in feminis hystericas, hypochondriacas in maribus insignire 
libet. Longum vero est, Sydenliami disquisitiones de hoc spirituum non 
recte dispositorum statu, ex quo morbi chronici oriantur magis dynamici, 
et de ejus causa explicare. 

"Naturae vis medicatrix in stadiis potissimum morborum intelligi potest. 
Jamjam Hippocrates docuit, stadia esse tria morborum, tempus exhorrescen- 
tiae, ebullitionis et despumationis, ex quo febris naturam maxime perspici- 
mus. Febris nimirum est naturae instrumentum, quo partes impuras a puris 
secernat; hoc illa modo plane inexplicabili praestat ab initio atque etiam in 
acme morbi; verum in ejusdem declinatione apertius atque manifestius idem 
aggreditur, id quod ex urina cernere licet. Materiae febrilis despumatio 
sive concoctio nihil aliud revera significat, nisi peccantis materiae a sana 
separationem ejusque materiae febrilis jam subactae et quasi devictae expul- 
sionem. "Tamen etiam arbitrandum est, existere quasdam febrium species, 

quas natura methodo sibi peculiari, sine visibili aliqua evacuatione ablegat, 
reducendo scilicet in sanguinis massam eique assimilando materiam illam 
morbificam, quae cum eodem minus quadraret. 

Saepe natura morbos eo modo decernit, ut localis aliqua conformetur 
affectio. Materia febrilis a sanguine secreta per arterias in singulas corpo- 
ris partes diducitur, ex quo morbus ipse paullatim ad finem accedit. Quod 
fieri cernimus in febribus infantum tenerorum intermittentibus autumnalibus, 
quas nulla spes est abigendi, donec materia morbifica in abdomen, praeci- 
pue in lienem, deposita sit localesque ibi appareant affectiones. 

Excellentissimam morbi alicujus acuti imaginem in febre continua inve- 
nis, quae primae epidemiorum, quam observavit, constitutioni fuit propria. 
Haec febris aliarum, quotquot sunt, omnium praecipua ei visa est et cory- 
phaea atque, ut ita dicam, vere hippocratica, et ideo quidem, quod natura 
in hac prae aliis quibuscunque uniformiter ad eandemque fere normam, tum 
materiam morbificam ad debitam concoctionem perduxerit, tum coctam certo 
atque praefinito tempore exegerit atque eliminaverit (Observ. med. I, 3, 
pag. 33). | 

Equidem non possum non afferre quendam locum (Ibid. praefat. pag. 9), 
qui magnopere mihi placet. ,,Medicorum ille, ait, Romulus, non satis lau- 
datus Hippocrates hanc arti medicae insuper struendae solidam ac inconcussam 
substernens basin, scilicet vovawy (vate; mtoeor, id egit, ut morbi cujuslibet 
phaenomena aperte traderet, nulla theoria ascita et in partes per vim adacta. 
Regulas etiam quasdam tradidit observatione methodi istius, qua utitur na- 
tura, tam in morbo provehendo, quam in eodem amoliendo, natas. Atque 
in his fere stetit magna illa divini senis Peweca, non ab irrito lascivientis 
phantasiae conamine desumta seu vana aegrorum insomnia, sed legitimam 
exhibens historiam earum naturae operationum, quas in hominum morbis 
edit. Cum vero dicta Sewora nihil esset aliud, quam exquisita naturae descrip- 
tio, par erat omnino, ut in praxi eo tantum collimaret, ut eidem laboranti, 
quibus possit modis, subvenire contenderet; unde non aliam arti deman- 
dat provinciam, quam ut deficienti naturae succurrat, effraenem coerceat et 
in ordinem redigat; utrumque vero hoc, tum passu illo, tum etiam methodo, 
quibus natura morbum expellere satagit atque amovere. Animadverterat nempe 
sagacissimus vir, quod sola natura tas vocovg xower xat e€aoxest ta navta 
aoot. Atque haec omnia peragit natura paucissimis simplicissimisque adjuta 
remediorum formulis, alicubi etiam prorsus nullis.“ " 

Poéma illud, quod a quodam Hannesio Sydenhamo dedicatum ejus opus- 
culis (Schedul. monit. pag. 458) adjectum est, hos continet versus, qui tam 
bene id, quod demonstrare studui, exprimunt, ut eos hic describam: 

Haec praxis olim grande decus sacrae 
Adduxit arti; sic veterum stetit 
Secura fama, sic praeivit 2 
Hippocrates meruitque coelum. 
At non eandem sorte pari viam 
Pressit Galenus; non Arabes virum 


Aeque secuti; non Falerna 
Usque madens Paracelsus uva. 

Primus relictae tu genium adseris 
Fidemque normae! — — 

Quem omnino statum Hippocrates cumque eo Sydenham in medicinae 
campo elaborando obtinuerint, D. Spiess, vir doctissimus maximeque inge- 
nuus, in recensione supra citata perbene exponit. Atque quoniam viri illu- 
stris sententiam illo loco explicatam magnopere probo, in Sydenhamo cog- 
noscendo propius ad eam accedere mihi licebit. Quamquam nimirum Hippo- 
cratem et Sydenhamum practicam solum medicinam promovisse, Galenum 
vero, Stahlium, alios, theoreticam medicinae partem excoluisse saepissime di- 
cunt, tamen aeque hippocraticam medicinam theoriis ad naturam morborum 
attinentibus non prorsus destitutam esse non negandum est, atque galenicas 
theorias in experientia practica positas esse concedendum est. Quid? Nonne 
hanc theoreticam potius physiologicam, pathologicam vero illam possumus sig- 
mificare? Nunc hanc tantum pathologicam hippocraticae et sydenhamianae 
medicinae rationem accuratius attingo. Uterque medicorum princeps mor- 
bum, qualem morbum observatio docet, studiose consectatur. Sydenham ex 
hoc morborum naturae indolisque studio illud «Hippocratis Decor, quod in 

morborum naíura sit insitum, denuo cognovit et respexit. Naturam ipsam 
eos producere eorumque cursum et decursum dirigere et eos ad finem per- 
ducere. Praecipue vero naturae vim inesse, qua morborum efficiat curatio- 
mem. Quod non ex illo egregio solum loco ad naturae vim medicatricem per- 
tinente dilucide apparet, sed ex aliis quoque locis, qui in opusculis sunt 
disperse inveniendi. Incidi tamen jamjam in alterum, quod explicare mihi 
proposui. Eo enim quod Sydenham animos medicorum ad ipsam morborum 
naturam exquirendam adduxerit, haud parum meritus est de medicina, idque 
ad alteram spectat quaestionem de incrementis, quae Sydenham arti medi- 


cae attulerit. 


CaPUT QUINTUM. 
Sydenhami in singulas medicinae partes merita. 


Qualia fuerint incrementa, quae medicina Sydenhamo retulit accepta, 
alterum. est, ad quod explicandum nunc aggredior. Quamquam mihi non 
propo: ui , fusius onines Sydenhami sententias de medicina referre, quod, 
cum D. Jahn nuper magno cum ingenii acumine tractaverit, vana esset opera, 
iamen occasionem, quae mihi in "explicandis Sydenhami. in singulas medici- 
nae partes meritis est praebita, simul de pentium. ejus sententiis obiter 
disputandi, non praetermitto. 


I. Sydenham morborum descriptionem magis naturae adaptavit. 


Primum, quo magnopere meritus est de medicina, ad descriptionem 
morborum pertinet. Maxima industria ad id enisus est, ut habeatur de- 
scriptio ,,sive historia morborum, quae sit naturalis et graphica. Cujus utilita- 
tem ad praxin asseverat ipse omnem aestimationem excedere, ac prae ea sub- 

tiles disquisitiones et argutiolas, quibus neotericorum libri ad nauseam fere 
inferciantur, nullo in numero esse habendas. Solam enim morborum de- 
scriptionem accuratam indicare posse veram medendi methodum. Enimvero 
medicina, ad quam ipse accessit, accuratiori morborum historia fere fuit 
destituta, quia plerique eos pro confusis inconditisque naturae male se tuen- 
tis et de statu suo dejectae effectis tantum habebant ac proinde laterem la- 
vare is credebatur, qui justam eorundem enarrationem moliretur. Jamjam 
supra, qui fuerit medicinae eo tempore status, cognovimus, quo, qui eam 
sunt professi, aut philosophicarum idearum acumine aut chemicae analyseos 
diligentia. aut denique mathematicae rationis subtilitate flagrarent. Quanto 
tunc inanes in scholis medicis hypotheses plus valerent, quam sincerum na- 
turae studium excellentisque alicujus viri auctoritati plus ponderis tribuere- 
tur, quam perspicuo naturae nutui, Sydenhami ingenium latere nequivit. 
Spretis omnibus, quae eo tempore vigebant, speculationibus, constituit hoc 
unum curare ut naturam attento animo observaret et, quid ea tum de morbo- 
rum natura, tum de illorum curatione doceret, diligenter notaret atque agendi 
methodum ad ea, quae constanter observasset, dirigeret. Insigni modo Sy- 
denham operibus suis docuit, quid sit morborum historia, quid cognitio, quid 
curatio! — 

.Momenta, quae in vera et genuina morborum historia respicienda sunt, 
Sydenham ipse statuit eaque auctori propria sunt. Quibus respectis fieri 
posse contendit, ut historia morborum perfecta et absoluta promoveat medi- 
cam ipsam artem. Cujus indagationi si aliquantisper immoremur, opera, ut 
opinor, vix nos poenitebit, quum eo auctorem melius cognoscamus. Tres 
vero potissimum res commemorandae sunt. 

Primum Sydenham morborum species definitas atque certas ponendas esse 
statuit. Audiamus ejus sententiam: humores (Obs. med. praefat. pag. 12), qui 
vel mora diuturniore vel aéris constitutione vel contagio aliquo sunt affecti et 
depravati, in formam substantialem seu speciem exaltantur, quae his aliisque 
affectibus cum propria essentia convenientibus se prodit. Symptomata, quae 
neque a natura partis, neque ab ea humoris ipsius, antequam hanc induerat 
speciem, oriuntur, sed revera affectus sunt, ab essentia dictae speciei in hunc 
gradum recens evectae pendentes; adeo ut quilibet morbus specificus affectio 
sit ab aliqua exaltatione vel specificatione succi cujusdam in corpore animato 
ortum ducens. Et profecto haud minus natura methodo se adstringit, in 
morbis tum producendis, tum maturandis, quam in plantis sive etiam ani- 
malibus. ,,Quin imo ut cuilibet sive plantae sive animali proprii quidam ac 
peculiares affectus competunt, ita se res habet in qualibet succi cujuscun- 
que exaltatione, ubi semel in speciem proruperit. Exemplum hujus rei 
satis luculentum quotidie nobis ingerunt et ob oculos ponunt variae istae 
excrescentiarum species, quas arbores fruticesque emittunt, vel ob succi nu- 
tritii perversionem et depravationem vel alias ob causas, in forma scilicet 
musci, visci, fungorum aliorumque id genus, quae omnia essentiae sunt sive 
species, a parente seu arbore seu frutice diversae plane atque distinctae.* 
Qui e. c. febris quartanae symptomata pensiculatius trutinaverit, haud minus 
firmis rationibus inducetur, ut credat, morbum hunc speciem esse, quam 

sunt illae, ob quas credit plantam esse speciem, quae parem semper ad nor- 
mam e terra nascitur, floret interitque, atque in reliquis afficitur pro ratio- 
ne essentiae suae; neque facile comprehendi potest, qui fiat, ut hic morbus 
oriatur a combinatione sive principiorum sive qualitatum evidentium, cum 
planta substantia ac species distincta in rerum natura ubique agnoscatur. 
Illud interim non diffitemur, quod cum species sive animalium sive planta- 
rum singulae per se subsistant, istae morborum species ab iis dependant 
humoribus, a quibus generentur. 

Morborum vero species Sydenham ea diligentia ac exeu$sa ponendas 
esse vult, qua id factum videamus a botanicis scriptoribus in suis phytologiis. 
Cum in determinandis morborum speciebus non naturam sequamur, optimam 
semper ducem, sed conjectandi libidini indulgeamus, tot nobis esse eorum 
species, quot comminisci placuerit: nos eam interim arrogare nobis licen- 
tiam, quam nemo facile botanico concesserit, a quo in describenda planta- 
rum historia sensuum requiramus testimonium ac fidem, non rationis com- 
mentationem, quantumlibet ista polleat atque alias longe excellat ( Observ. 
medic. I, 2, 31). Etenim revera, ubi distributio in species reperiatur, id 
fieri plerumque, ut hypothesi alicui, quae veris phaenomenis superstruatur, 
suus reservetur honos, ac proinde ejusmodi discriminationem non tam ad 
morbi, quam ad auctoris ingenium philosophandique theoriam accommoda- 
tam esse. Quoniam vero unaquaeque morborum non minus, quam animalium 
aut vegetabilium species, affectiones sibi proprias, perpetuas ac pariter uni- 
vocas, ab essentia sua promanantes sortita sit, omnino necesse esse, uf ab- 
dita cujusque morbi penetralia perscrutemur eumque post irregularium sym- 
ptomatum vela latentem eruamus; tum morbum specie se mox esse proditu- 

rum et ad illam, ad quam attinet familiam haud difficulter posse relegari. 

Quamlibet igitur exempli gratia febres in universum omnes quaedam habeant 
symptomata omnibus communia, esse tamen certas aliquas distinctionis no- 
tas, quas singulis earum speciebus sigillatim impresserit natura; quae cum 
subtiliores sint ac magis reconditae, non nisi a cautissimis et minutissima 
quaeque pensiculatim trutinantibus erui solere aut investigari. 

Haec Sydenhami expositio tanti mihi momenti esse videtur, ut audere 
potuerim , haec verbotenus fere ex praefatione Observ. medic. referre. Au- 
diamus vero etiam Jahnum hanc partem Sydenhami doctrinae reddentem: 
»Wie sich die Krankheiten der Pflanzenwelt bekanntermaassen in deut- 
lichen After- und Schmarotzerorganisationen aussprechen und solche Or- 
ganisationen Schwümme, Moose, Misteln wu. s. w. darstellen, ebenso stellt 
die Krankheit beim Menschen einen niederen , halbselbststindigen, in das 
ursprüngliche Leben fotusartig und schmarotzerhaft eingeschlossenen Le- 
bensprocess und Afterorganismus dar; sie erscheint als eine eigene Lebens- 
form, als ein substantiales Lebenswesen (species, forma substantialis; hu- 
mores exaltantur, erumpunt in speciem), das jedoch natürlicher Weise eine 
weit geringere Selbststandigheit hat, als Pflanzen und Thiere, und nur 
eine eigene Sphéüre desjenigen individuellen Lebensprozesses ausmacht , in 
welchen es sich eindrdngt (Jahn, Sycenh. pag. 56). Quamquam haud igno- 
ro, hanc argumentandi interpretandique rationem, quam ex Jahni ore de- 

sumsi, pro rata haberi, tamen non possum non eam paululum impugnare. Mi- 
hi quidem videtur Jahn in istis Sydenhami verbis nimium invenisse. Quum 
illum locum, quo Sydenham de speciebus morborum constituendis disserit, 
diligenter et accurate circumspiciamus, apparet, Sydenhamum plantas qui- 
dem et morbos comparasse, tertium vero comparationis id intellexisse, quod 
et hi et illae habendae sint species, quarum indoles sit sibi propria. Quem 
ad modum vero plantarum species diligentia permagna a botanicis determi- 
nentur, ita etiam determinationem morborum specierum illa botanicorum sub- 
tilitate indigere, praesertim quum medicinae obfuerit oxguetwag hac in parte 
defectus. Quod autem pertinet ad excrescentias plantarum parasiticas, quas 
ibi commemorat, eum ego quidem puto nihil aliud demonstrare voluisse, 
quam: aeque morbos ab humoribus, in quibus primum exorti sint, prorsus 
differre (quia videlicet illi facti fuerint species propriae), ac illas planta- 
rum excrescentias a parente planta esse diversas (quia eae singulares exi- 
stant essentiae). Neutiquam ex Sydenhami verbis concludere possum, eum 
morbum ipsum habuisse parasiticum organismum, qualem Jahn intelligit ,,dez 
in das ursprüngliche Leben fotusartig und schmarotzerhaft eingeschlosse- 
nen Lebensprocess und Afterorganismus.“ Comparat quidem Sydenham 
morbos et plantas, et utriusque decursum dicit esse ad normam quandam 
directam, sed de propria morborum vita parasitica mihi quidem non videtur 
dicere. Multum potius Sydenhami, si ad ejus aetatem galenicis dogmatibus 
obsequentem respicimus, interfuit, ut omnibus persuaderet de quadam mor- 
borum essentia, quam dicit speciem. Quo pacto antiquam theoriam Galeni 
prosternere studuit, ex qua qualitates eorumque combinationes humores vi- 
tient eosque morbosos efficient, sic ut morbus ipse in nullo alio, nisi in hu- 
morum depravatione consistat. At contra morbum speciem sumit ab humo- 
ribus prorsus diversam esse. Hoc ex illo praecipue loco elucere mihi vide- 
tur, quo disserit de specificis medicamentis, quae morbi species possint de- 
struere. ,,Methodo hac, ait ( Observ. medic. praefat. pag. 15), qua diversae 
tantum qualitates introducuntur, morbi specifici non magis perdomantur, quam 
ignis gladio exstinguitur. Quid enim, obsecro, calor, frigus, humidum sic- 
cumve aut e secundis qualitatibus, quae ab his pendent, alia aliqua ad morbi 
curationem faciet, cujus essentia in harum nulla consistit ?* Ulterius tamen 
Sydenham non progressus est, quod sequentia verba testantur ( Observ. me- 
dic. II, 2, pag. 88): ,,Caeterum quod ad morbi essentiam spectat, eam enu- 
cleate definire in me non succipio. Nec fortasse hominibus cordatioribus 
rem minus importunam ille facere videbitur, qui a me postulaverit, quid 
hanc aut illam aegritudinis speciem constituat, quam ego etiam facerem, si 
ab illo idem de equo v. c. inter animalia, vel de botanica inter stirpes vi- 
cissim sciscitarer. Nimirum certissimis ubique legibus ac artificio sibi soli 
intellecto rerum omnium generationes natura parens exsequitur; quaeque us- 
piam e causarum gremio in actum ac quasi in lucem educit, eorum essen- 
tias, quidditates ac differentias constitutivas altissimis tenebris obvelat.“ 

Porro exactam phaenomenorum morborum naturalium observationem fun- 
damentum esse firmissimum quum. in describenda eorum historia vera, tum 
in determinandis curationibus genuinis, Sydenhami opera ipsa docent mani- 


feste. Quid? Naturae ordinem in producendis maturandisque morbis, ex 
quo in diversis corporibus eademque plerumque reperiantur ejusdem morbi 
symptomata, is poterat negligere, qui naturam praxeos ducem esse et docue- 
rit et praebuerit ipse? taque ad morborum diagnosin eum noster censuit 
demum instructissimum accedere, qui observatione assidua et diligenti eo- 
rum phaenomena perscrutatus sit." Kum enim tantum, qui certa et distincta 
peculiarium symptomatum perceptione maxime polleat, quae non ex copiosa 
bxodsceov officina, sed ex accurato naturae morborum studio prodeant, spe- 
cies etiam morborum proprias statim valere distinguere. Praecipue vero pe- 
culiaria et perpetua phaenomena distinguenda esse ab accidentalibus et ad- 
ventitiis, qualia non tantum ex aegrotantium temperie et aetate, sed etiam 
ex ratione medendi diversa varie se habeant. Nisi adhibeatur cautela in 
symptomatibus et morbi et curae discernendis, fieri, ut admodum vagum et 
incertum sit circa morbum judicium. 

Denique eo Sydenham magnam vim in historiam morborum excolendam 
exercuit, quod anni tempestates in diagnosi morborum et curatione quam 
maxime respiciendas esse voluit. Morborum observationem docere, censet, 
quosdam nec pauciores morbos occulto quodam naturae instinctu annorum 
tempora non secus sequi, quam quasdam aves aut plantas. Saepe etiam mi- 
ratur, hoc morborum quorundam ingenium satis obvium a paucis tamen fuisse 
hactenus observatum, quum ,,quo sidere stirpes aut pecudes solemniter pro- 
creentur, plurimi curiosius adnotarini. Etenim quis est, qui dubitet, tem- 
pestatum, quae cuivis morborum generi potissimum faveant, notitiam per- 
multum medico prodesse, tam ad speciem morbi dignoscendam, quam ad ip- 
sum morbum exstirpandum? Ex ipsis autoris observationibus et iis quidem 
de genio morborum epidemicorum invenies, quantopere coeli aérisque habue- 
rit rationem, ut artem, quam est professus, redderet maxime salutarem. 


II. Sydenham therapiam ad naturae leges revocavit. 


Ad therapiam nunc eo libentius accedo, quo Sydenham in hac recte in- 
stituenda atque ad naturam adaptanda et medicinae permagnum incrementum 
et sibi ipsi summam conciliaverit gloriam. Egregia illa verba hic repetere 
nolo, quae praxeos fundamenta ad oculos ponunt. In eo summum princi- 
pium therapiae consistere statuit, ut deficienti naturae succurrendum, effrenis 
ea coércenda et in ordinem redigenda sit. ,,Sola natura tug rocovg xgue 
xat e$agxesu ta savta saci^ Itaque quum ad naturae inprimis ingenium 
tota medici ars accommodanda sit, illud etiam longe esse maximum, morbo- 
rum ipsam indolem eorumque quidem generationem et exitum cognoscere. 
Quoniam enim naturae ordo non minus in faciendis, quam in producendis 
morbis sibi ubique aequabilis sit, ut in diversis corporibus eadem plerumque 
reperiantur ejusdem morbi symptomaía, haec ipsa phaenomena, si inter se 
sedulo conferantur, manu quasi ducere ad indicationes illas maxime obvias, 
quae ex intimo naturae sensu, non vero e phantasiae erroribus depromantur. 

- Praxi sola vere rationali artem medendi posse ulterius provehi; hanc vero 
ipsam in eo potissimum cardine verti, ut certa aliqua et consummata undique 
ac fixa methodus medendi constituatur et ea quidem, quae satis magno ex- 

perimentorum numero corroborata subfultaque huic vel illi morbo devincendo 
suppar inveniatur. Etenim in eo praecipue stare medici gloriam, ut genuinas 
indicationes expiscari valeat, non ut remedia adhibeat, quibus morborum 
symptomata expellat. Quantum Sydenhami interfuerit, ad naturae ipsius 
rationem morborum curationem dirigere, ex illis verbis manifeste apparet, 
quae in Observationum sectione.quarta (cap. 4, pag. 165) legimus: , Semper 
enim rebar, non sufficere ad comprobandam in acutis medendi rationem, 
ut feliciter ea cederet, sed requiri adhuc, ut morbus nullo negotio victus 
quasi suopte genio cedat atque abitum affectet, quantum ejus fert natura.“ 
Quare Hippocratis dictum: Cocta, non cruda medicanda, ei in morbis cu- 
randis permultum valuit. 

Quamquam vero methodum saepe laudatam, qua matura se a morbis 
liberare solet, caute solliciteque observemus oportet, quo commotionem obor- 
tam acceleremus atque ita aegros ad sanitatem perducamus, tamen ab alio 
quoque curaíionis genere idem atque adeo plus etiam sperandum esse Syden- 
ham censet, quo morborum cursum non solum inhibere, sed etiam omnino ab- 
rumpere noverimus: dandam esse operam, ut in ipsam essentialem morbi natu- 
ram penetrando specificis remediis ei obviam eatur. Specificorum, si quae talia 
inveniri possint, beneficio aegrum rectiori semita ad sanitatem profecturum esse 
atque eum, quod majoris etiam momenti sit, extra aleam malorum, quae se- 
quantur aberrationes istas, in quas saepe invita dilabatur natura, posse collo- 
cari. Praecipue in morbis chronicis sanandis quum illa medendi ratio secun- 
dum naturam saepius deficiat, specifica remedia medicinae summum incremen- 
tum allatura esse. ,,In vincendo itaque morbo chronico, pergit, is demum jure 
meritoque medici nomen sibi vindicat, penes quem est ejusmodi medicamentum, 
quo morbi species possit destrui. (Observ. med. praef. pag. 15.) Quanti 
Sydenham remediorum specificorum inventionem aestimet, ex eo conspicitur, 
quod eam ad duo in arte medica desiderata (veram scilicet morborum histo- 
riam et certam medendi methodum) accedere dicit. Non quodque tamen 
remedium, quod vulgo specificum audiat, revera specificum esse. ,,Si quis, 
ait (de Podagr. pag. 424), objiciat, multa esse remedia specifica ad podagram, 
ego me ea nescire lubens fateor et vereor, ne promissores isti perinde sint 
ignari ac sum ego.^ Mercurium e. g. et Sarsae radices pro specificis propriis 
atque immediatis non debere haberi, nisi argumentis satis validis possit confici, 
has sine motis sudoribus, illum vero nulla excitata salivatione tam egregiam 
operam praestitisse. Toto enim coelo differre ea remedia, quae huic aliive 
indicationi curativae specifice respondeant, et quae hunc aliumve morbum 
specifice atque immediate persanent. Remedium aliquod, quod evacuationes 
quasdam eoque curationem morbi efficiat, non magis proprie competere im- 
mediatae curationi, quam scalpellum phlebotomum pleuritidi. Unicum tantum 
specificum adhuc existere, corticem peruvianum, cujus beneficium in genus 
humanum summum sit. Hujus corticis felicissimum usum sepeliisse dogma- 
ticorum theorias. Per multa jam saecula homines quosque solertissimos se 
exercuisse in investigandis intermittentium causis, quibus praxin quisque 
aptaverit theoriae a se excogitatae optime respondentem. Quae vero ejus- 
dem corticis vis qualisque sit, cuique homini aeque incognitum esse, ac ra- 

tionem, ex qua gramen omne viridi ubicunque colore, nusquam alio cerna- 
tur infectum. Equidem puto hoc Sydenhami judicium de specificorum viri- 
bus pergrave esse. Hic enim Hippocratis, quae constanter adhuc secutus 
est, vestigia prorsus reliquit aliamque ingressus est viam, quam etiam 
nostrae aetatis medicina, non despiciens naturae medicatrices vires, magno 
cum successu insequitur. Quare non dubito, verba illa egregia hic referre, 
quae totum Sydenhami, quale fuerit ingenium, prodere mihi videntur: »Spe- 
cifica proinde remedia, si ad hanc mentem nostram restringantur, non cui- 
que homini contingunt, neque oscitantibus temere se ingerunt: nullus tamen 
dubito, quin in exundanti illa plenitudine, qua turget natura diffluitque, 
ita jubente optimo maxime rerum omnium conditore, in singulorum praeser- 
vationem prospectum pariter sit de curatione malorum magis insignium, quae 
homines vexant; idque pro foribus et in patrio cujusque solo. Et sane do- 
lendum est, plantarum naturam nondum magis explorato nobis innotescere; 
quae mihi videntur reliquae omni, qua patet, materiae medicae palmam prae- 
ripere et quae inveniendorum remediorum uberrimam nobis spem faciunt. 
Me quod spectat, non hic aliud mihi sumo praeter laborem ac taedium, haec 
atque hujusmodi diu multumque jam per aliquot annos animo versandi, nec- 
dum mihi tam feliciter cessit, ut cum prudenti fiducia, quae de iis cogitave- 
rim, in publicum dare ausim“ (Observ. med. praef. pag. 15). 

Quantumvis bene Sydenham medicamentorum vires cognoverit et aesti- 
maverit, magnificam eorum pompam pro nihilo putat. Itaque queritur, mate- 
riam medicam in sylvam tam immensam, sed fructu perexiguo, excrevisse. 
Artis enim medicae dignitatem non tam in formularum concinnitate et ele- 
gantia, quam in morborum curatione cerni. ,,In quantum scilicet medicus 
sum, non vero formularum medicarum praescriptor, quas ego duas sive ar- 
tes sive dotes sive etiam provincias appellare libeat, toto coelo a se invicem 
distare arbitror. Ubique in Sydenhami opusculis quam maxime simplicia 
tantum et naturalia remedia invenies. Regulam: quo simplicius, eo melius, 
optime ubique observat. Neque opinandum esse censet, remediorum artifi- 
cialem praeparationem eamque. chemicam eadem efficere posse meliora ma- 
gisque potentia; vires potius eorum a natura ipsa iis esse insitas; has mutari 
et augeri nequire. Sin vero interdum major remediorum numerus conjun- 
gatur oporteat, simplicia tantum ad mixturam singula adhiberi debere. Quum 
id habeamus propositi, ut huic illive indicationi satisfaciendo aegrum sane- 
mus, singula ingredientia symbolam pro morbo curando quasi conferre; atque 
in hoc casu quanto major sit simplicium numerus, tanto potentius mixturam 
operari. Si electuarii quidem forma adhibeatur, mutuam simplicium con- 
fermentationem omnium virtutem adaugere; quasi aliquod tertium progig- 
nere, quod in iia conjunctis majorum sit virium in pari quantitate, quam in 
eodem quolibet. Hoc modo remedium antipodagricum, ,tironum gratia“ com- 
posuit, et id quidem non minus plantarum singularum in se continet, quam 
iriginta. ,,Verum tamen, pergit tam delectum ejusmodi ingredientium, quam 
formulas, quibus exhibenda sunt, prudenti medico lubens relinquo; cum nun- 
quam mei officii esse duxerim, receptaculas, ut vocant, conscribere, at veras 
indicationes notare, ad quas curationes sunt dirigendae; quod cum minus ob- 

servetur, ex hinc empiricis ansa data est, ut se artis medicae principes 
jactent.* 

Summa omnino Sydenhami remedia, ut nonnulla referam, sunt: Venae- 
sectio, cujus indicationes constituit accurate, Emeticum, Laxantia et ea qui- 
dem libentissime sub forma clysmatum, Opium, de cujus magnificis viribus 
perbene (Observ. med. IV, 3, pag. 157) disserit, Ferrum et Aquae quidem 
chalybeatae, Mercurius, Cortex peruvianus, Acida mineralia, Castoreum, alia 
remedia praestantissima. Usus vero Alexipharmacorum, Sudoriferorum et 
Cardiacorum, quorum mixturae maxime compositae tunc in medicina permul- 
tum valebant, Sydenhamo valde est odiosus, et ipse morborum quam vocant 
malignitatem his praecipue medicamentis tribuit. Quum aliorum remediorum 
successu saepius frustratus esset, ad alia remedia confugit, haud ita cele- 
bria, immo ob tritum eorum usum plane contemta, tamen ea adhibet nec 
sine successu felici; sic contra debilitatem permagnam, quae febrem conti- 
nuam a Sydenhamo in Observ. descristam saepe secuta est, balneum quod- 
dam animale adhibet, nempe adolescentulorum vivum vegetumque calorem 
aegris applicat. Quorum remediorum causa inusitatorum, sed praestantium 
vehementem collegarum vituperationem perpessus est. Tamen ,,ego, ait, 
proximi mei commodum ac salutem vanis illorum opinionibus longe antefe- 
rendum censeo. 

Adest etiam aliud, quo Sydenham optime de therapia meritus est: 
hoc attinet ad diaeteticam. Non in acutis solum morbis eam semper accu- 
rate constituit, sic ut hujus gravissimae artis observatio haud exiguam sym- 
bolam ipsi videretur conferre ad eorum curationem, sed praecipue in chro- 
nicis morbis rerum non naturalium rationem, aéris scilicet, cibi et po- 
tus, exercitii et quietis, somni et vigiliae, inanitionis et repletionis, et ani- 
mi denique passionum habendam esse censet quam maximam, quoniam chro- 
nicorum morborum curatio medicamentis solis nequaquam absolvatur. Semper 
distincte ordinat, quos cibos e. g. aeger quisque, quos potus vitare, quosque 
debeat sumere. Itaque accurate constituit, utrum aegrum lecti calorem quae- 
rere, an fugere oporteat. Omnia omnino, quae vitae rationem continent, 
tam clare et tam acute respexit, ut etiam in hac re eum cum Hippocrate, 
diaeteticae fundatore, comparemus. 


III. Sydenham genium epidemicum accuratius constituit. 


jm 

Tertium denique incrementum, quod Sydenham medicinae attulisse mihi 
videtur, attinet ad accuratam observationem morborum epidemiorum. (Conf. 
inprimis Observ. medic. I, 2, pag. 23 etc. et Tractat. de podag. pag. 403 etc.) 

Cuique historiam medicinae studiose consectanti mira videtur esse illa 
scriptorum in describendis morbis epidemiis explicatio, qua Thucydidem e. 
c. insignem esse cernimus. "Attamen ad quaestiones de natura horum mor- 
borum non magnopere, si Hippocratis divinationes excipias, spectaverant. 
Sydenham primus fuit, qui in morborum epidemiorum indolis atque naturae 
studio versatus sit sagacitate ea eximia, cujus Observationes medicae argu- 
mentum praebent maxime egregium. Qui quum Hippocratem tantum secutus 
sit ducem, cujus ,divina senis magna illa theoria esset nihil aliud, quam 

exquisita naturae descriptio," naturam sequens, ingeniose morborum genium, 
quem nunc vocamus, epidemiorum primum comprehendit. Equidem operae 
esse opinor, quid de his morbis in universum cogitaverit, breviter exponera. 
Eum ipsum dicentem induco. 

_ Morborum epidemiorum facies est discolor suique plane dissimilis. Quos 
re ipsa alienae admodum esse indolis totoque coelo differre, ex eo elucet, 
quod propria esse ac sibi peculiaria morbi cujusque epidemii symptomata 
cognoscas, inprimis vero, quod medendi rationem hi ab illis disparem pror- 
sus sibi vindicent. Causae hujus tantae epidemiorum vicissitudinis non in 
manifestis aéris qualitatibus constant, quibus quis eos promoveri prima spe- 
cie sentiat. Quamquam enim fatendum est, non minus diversas aéris quali- 
tates, ut atmosphaerae calorem, frigus, siccitatem, humorem, alia, quam er- 
rores ad sex res non naturales spectantes corpora ad hujus illiusve morbi 
epidemii generationem magis minusve disponere, tamen saepissime animad- 
vertimus, annos, quoad manifestam aéris temperiem, sibi plane consentientes, 
dispari admodum morborum agmine infestari et vice versa. Etenim res ita 
se habet. Variae sunt annorum constitutiones, quae ab occulta et inexpli- 
cabili quadam alteratione sive interiorum ipsorum terrae viscerum, quod pro- 
xime ad verum accedat, sive conjunctionis corporum coelestium quorumlibet 

endent, unde aér per aliquot tempus ejusmodi effluviis contaminatur, quae 
humani corporis oeconomiae adversantur, idemque huic aut illi morbo addi- 
cunt determinantque. Eodem modo interdum aér effluviis impraegnatur, quae 
cum corporibus speciei alicujus brutorum minus conveniunt. Quibus tempo- 
ribus quoties nos hujusmodi noxia et naturae inimica miasmata in nudum 
sanguinem inspiratione attrahimus et in quosdam morbos incidimus, natura 
febrem accersit, solemnem nempe sibi machinam ad sanguinem a materia 
hostili et contraria intus stabulante vindicandum. Et tales morbi epidemii 
vulgo audiunt et ideo acuti sunt et breves, quia motum habent celerem ac 
violentum. Unicuique harum constitutionum generalium est propria ac pe- 
culiaris sibi febris species, quae extra arcanam illam aéris constitutionem 
nusquam apparet: cujusmodi febres idcirco stationariae dicuntur. 

Ab hoc stationariarum febrium genere altera febrium species prorsus 
differt, quae omnibus in universum annis competunt (quas ideo intercurren- 
tes vocamus) et ab hoc illove manifesto aéris temperamento ortum ducunt, 
v. g. pleuritis, angina et reliquae ejusdem farinae, quae a refrigeratione 
plerumque invadunt. 

Alii epidemiorum regulariter eodemque modo se habent, ex quo sympto- 
mata in plerisque fere omnibus, quos adoriuntur, maximam congruentiam 
exhibeant. Alii perquam anomali nulli typo se adstringunt, tam quoad sym- 
ptomata quam medendi methodum, malignique sunt moris. Tertii vero epi- 
demiorum generis character tam irregularis est, ut ex luxuriante quodam 
naturae lusu anomalia typi ad tempora usque initii, status et declinatio- 
nis pertineat. 

Epidemii dividuntur in duos ordines, quorum diversitas magna est: epi- 
demii verni et autumnales. Quod ad vernos spectat, alii mense Januarii se 
ingerunt, circa aequinoctium vernale ad statum, ad finem vero circa solsti- 

tium aestivum perveniunt, in quorum numero sunt morbilli et febres tertia- 
nae vernales, licet Februario demum emergant: alios vero vere ortos et per 
iotam aestatem perdurantes brumale tandem frigus fugat, ut variolae, pestis. 
Ex epidemiorum autumnalium familia alii ultra unius mensis spatium non 
egrediuntur, ut cholera morbus, qui intra Augusti cancellos conclusus est. 
Alii morbi aestate prognati usque ad hyemem excurrunt, ut dysenteria, 
febres quartanae et tertianae autumnales. 

Mirum est, quod maxima coutinuarum febrium pars non ex constitutione 
singula, quatenus horum morborum alterutri producendo faveat, sed ex in- 
signi aliqua sanguinis alteratione vel ex evidentiori symptomate nominetur, 
ut putridae, petechiales, aliae id genus febres. Intermittentes vero, quae 
nomina ab intervallo paroxysmis interjecto et ab anni tempestatibus sibi de- 
sumunt, hoc modo satis discriminantur, licet earum nonnullae initii tempore 
continuis febribus magis similes, non statim genuinum induant typum. 

Quum plures epidemii morbi eundem annum fatigant, unus eorum ali- 
quis reliquorum praedominio potitur, et is quidem morbus, qui circa aequi- 
noctium autumnale maximopere grassatur, totius anni constitutioni nomen 
impertit suum; ejus ingenio epidemii, quotquot sunt ovyygorot, se accom- 
modant, in quantum eorum fert natura; v. g. quum variolae eo tempore la- 
tissime depopulentur, febris toto anno sparsim oberrans ejusdem plane in- 
flammationis est particeps, quae variolas parit. Quum ille epidemiorum prin-- 
ceps ingruente hyemis frigore evanescit, epidemii inferioris ordinis ingraves- 
cunt, donec dictus anni princeps eorum vires denuo frangat deleatque nomen. 

Quotcunque vero sunt species particulares in una constitutione inva- 
dentes, in communi una atque generali causa, singularum productrice, om- 
nes conveniunt, hac scilicet aut alia aéris diathesi peculiari; constitutio ali- 
qua generalis variis speciebus epidemiorum communis eorum materiam ita 
effingit et format, ut, licet ab invicem, quoad typum et formam specificam, 
distent, praecipua tamen symptomata omnibus paria habeant et, quoad tem- 
pus invasionis, saevitiae et remissionis, consimiles sint. Verum enim vero, 
ut epidemii morbi generalem suam originem neque causae ulli morbificae in 
humano corpore aggestae neque peculiari sanguinis humorum crasi debent, 
etiamsi occulta ista aéris influentia corpori eandem impresserit, sic aéris 
qualitates manifestae, de quibus initio dictum est, eam tantum in epidemiis 
habent potestatem, ut eos sive promoveant sive quadamtenus retardent, prout 
iliis adversentur vel faveant, constitutionem vero ipsam universalem neque- 
ant mutare. Unde etiam est, quod, quum varii epidemii in eandem incidant 
constitutionem, hic aut ille morbus ea potissimum tempestate se exserat, ad 
quam sensibiles aéris qualitates eundem destinaverint, atque alteri demum 
epidemio locum cedat, quem diversae subsequentis temporis qualitates ad- 
vocaverint. 

Constitutio generalis quaecunque, quae huic alterive morbo epidemio 
producendo favet, aeque ac epidemiorum quilibet in subjecto particulari, suo 
ordine suas habet periodos augmenti, status et declinationis. In dies enim 
magis magisque epidemie grassatur, donec acmen attigerit suam, atque exinde 
iisdem fere gradibus decrescit, donec tandem penitus exoleverit, alteri con- 

stitutioni locum cedens. Quamquam ad aegrorum numerum si respexeris, 
sub initio malum pauciores afficit et in statu demum in dies latius serpit, 
tamen symptomatum quod attinet vehementiam, ubi primum se ostendit, sunt 
atrocissima omnia; in constitutionis catastrophe benigna sunt atque evGoonta. 
Itaque primis mensibus, quibus grassabatur pestis, nullo fere non die ejus 
contagio afflati, dum in triviis versarentur, inopinanter exstincti sunt, nihil 
rorsus mali praesentientes; quum ubi morbus magis adoleverit, neminem 


- misi febre atque aliis symptomatis praecedentibus umquam prostravit. Ete- 


nim omnes epidemii, ubi primum e naturae sinu emergunt, principio magis 
spirituoso ac subtili videntur inhaerere, quam ubi jam magis adoleverint, et 
quo magis ad occasum vergunt, eo magis in dies crassi atque humorales fiunt. 
Verisimile est, inimicas istas particulas, quas aéri intime permixtas consti- 
utionem epidemicam formare opinandum est, per ea inprimis tempora per- 
magna agendi potentia pollere, quibus primum eruperint, ex quo morbus in 
ipsis incunabulis magis acutus sit atque efferatus. 

! Hoc certum est, quod sicut alii morbi jam olim exstiterunt, qui vel jam 
occiderunt penitus vel aetatem saltem pene confecti exoleverunt, et rarissi- 
me comparent (cujusmodi est lepra), ita, qui nunc regnant, morbi aliquando 
demum intercident, novis cedentes speciebus, quas, quales sint, ne mini- 
mum quidem auspicari valemus. 

—  Werum enim vero quando asserimus epidemiorum alterum ab altero, ut 
clavum a clavo pelli, non statim dicimus eum, qui pellatur ac cedat, mor- 
bum in solidum evanescere, at vero rarius invadere. Durante igitur una 
constitutione uterque morbus reperitur, eo autem modo, ut alter jam ad 
finem accedat unumque fortasse aut alium, licet raro admodum, incessat. 

Quemadmodum febres stationariae magis minusve infestant, quod jam 
diximus, prout annorum constitutio in secreta atque inexplicabili aéris tem- 
perie fundata eisdem favet, ita etiam intercurrentes nonnunquam, licet non 
ita frequenter, atque istae, epidemie grassantur. Quamvis enim plerumque, 
ut supra explicuimus, oriantur ab hac vel illa particulari partium particu- 
larium anomalia, qua sanguis atque humores quoquomodo vitiantur, tamen 
originem suum debent mediate quidem generali alicui causae, aéris scilicet 
cuidam manifestae qualitati, quae hominum corpora sic disponit, ut exinde 
tales talesve sanguinis atque humorum dyscrasiae generentur, quae inter- 

 currentium ejusmodi epidemiarum causae fuerint immediatae. Uti cum 


. gelu acrius diu perseveraverit, se in ver usque longius extendens, dere- 


pente autem calidior tempestas succedat, pleuritides, anginae similesque 
morbi alii solent invadere, qualescunque demum fuerit constitutio annorum 
generalis. Magni est momenti, quod hi affectus essentiales, quae intercur- 
rentes febres dictae sunt, ab iis distingui debeant, qui per accidens febri- 
bus stationariis supervenientes, illis, quoad phaenomena plane similes qui- 
dem eodemque etiam nomine sint insigniti, harum vero nuda tantum sint 
symptomata (Observ. medic. VI, 1, pag. 223). 
Difficultas regulas generales morbis epidemiis debellandis accommodandi 
haud occulta est. Quando novae febres incipiunt grassari, medici esse dicit 
Sydenham, cunctari paulisper et ad fortiora praesertim remedia non nisi 

suspenso pede ac tardius procedere, diligenter interim illarum ingeniüm at- 
que morem observare, ex quo curationis fundamenta. indicationes, ¢onsti- - 


tuantur. 

Itaque Sydenham epidemios morbos annorum quindecim (ab Mind 1661. 


ad annum usque 1676) eo modo observavit et descripsit, ad quem assequen- 
dum fortasse unius, ut dicit aliquando ipse, medici aetas non suffecerit. Finem 
vero altum, cui tantum studium tantumqne laborem tribuit, his verbis et 
simplicibus et distinctis (Observ. med. I, 2, pag. 39) egregie posuit: |,,Epi- 
demiorum species omnes juxta phaenomenorum suorum varietatem in classes 


redigere ac characteres cujusque idiopathicos enucleare, nec non. propriam 
medendi rationem unicuique sigillatim accommodare.“ Et profecto, haud 
exiguam symbolam contulit ad opus inchoandum, quod, ut divinat, ,,in maxi- 


mum humani generis emolumentum cedet, ubi tandem a posteris, quibus 
integrum epidemiorum curriculum venientibus annis sibi invicem s 


tium intueri dabitur, ad umbilicum perducatur.* 

I. 
Mens aegrotare nequit. 
II. 
. Musica praestantissimum in morbis psychicis remedium. 
III. 
Medici in sedandum morientis animum major vis, quam 
IV. 
Pathologia oculi oculus pathologiae. 
FK 
Omnia corporis systemata in oculo reperimus. 
VI. 


Dat Galenus opes et Justinianus honores: non verum. 

